Lukașenko i-a invitat pe separatiștii din estul Ucrainei să-l interogheze pe Roman Protasevici. "În Donbas, este un dosar penal deschis pe numele lui".
Lukașenko a avut miercuri o întâlnire pe tema relațiilor cu Rusia. Liderul Belarusului a afirmat că nu are nimic împotrivă ca Roman Protasevici să fie interogat de separatiștii din estul Ucrainei. Lukașenko: "I-am amintit președintelui Putin că a fost deschis un dosar penal, în Donbas, pe numele lui Roman Protasevici. Acolo, el și alți opozanți au ucis oameni".
Lukașenko a declarat în cursul de miercuri, 2 iunie 2021, că nu are nimic împotrivă dacă Roman Protasevici va fi interogat de deparatiștii din estul Ucrainei.În cadrul unei întâlniri pe tema relațiilor cu Rusia ce a avut loc miercuri, Aleksandr Lukașenko a transmis că a fost deschis un dosar penal, în Donbas, pe numele lui Roman Protasevici, relatează Korrespondent."I-am amintit președintelui Putin că a fost deschis un dosar penal și am spus că, dacă separatiștii au întrebări, sunt bineveniți să le adreseze. Roman Protasevici și alți opozanți au ucis oameni în Donbas", a afirmat Lukașenko.